บ้านประชารัฐ
โดย...ชัตน์วรี (shewarat@hotmail)
18 ส.ค. 2559

โดย...ชัตน์วรี ([email protected])
แจ้งข่าวผู้ที่ต้องการมีบ้าน ในวันที่ 19-21 ส.ค.นี้ กรมธนารักษ์เปิดให้จอง “บ้านประชารัฐ” เป็นครั้งแรก  จำนวน 1,442 ยูนิต แบ่งเป็น
- กรุงเทพฯ 2 แปลง คือ แปลงวัดไผ่ตัน พื้นที่กว่า 3 ไร่ และแปลงโรงงานกษาปณ์กว่า 2 ไร่ ซึ่งจะสร้างเป็นคอนโดมิเนียม รวม 782 ยูนิต โดยให้สิทธิเช่าระยะสั้น 5 ปี
- จ.เพชรบุรี 2 แปลง อยู่ใน อ.ชะอำ แปลงละประมาณ 30 ไร่ จะสร้างเป็นทาวน์เฮาส์ จำนวน 660 ยูนิต ราคาเริ่มต้น 6.9 แสนบาท
- จองสิทธิได้ภายในงานที่ศูนย์การประชุมแห่งชาติสิริกิติ์ และเว็บไซต์ของกรมธนารักษ์
- ใช้หลักฐานเพียงบัตรประจำตัวประชาชนเท่านั้น  
สำหรับผู้ที่ต้องการขอสินเชื่อประชารัฐ ก็สามารถติดต่อกู้เงินได้กับธนาคารอาคาร สงเคราะห์ วงเงินกู้ไม่เกิน 1.5 ล้านบาท และไม่เคยมีบ้านมาก่อน โดยวงเงินกู้ต่ำกว่า 7 แสนบาท ปีที่ 1 ดอกเบี้ย 0% ปีที่ 2-3 ดอกเบี้ย 2% ปีที่ 4-6 ดอกเบี้ย 5% ปีที่ 7 เป็นต้นไป อัตราดอกเบี้ยลอยตัว กรณีวงเงิน 7 แสน-1.5 ล้านบาท ปีที่ 1-3 ดอกเบี้ย 3% ปีที่ 4-6 ดอกเบี้ย 5% ปีที่ 7 เป็นต้นไป อัตราดอกเบี้ยลอยตัว